**Kent State University** er et delstatseid, forskningsbasert universitet med hovedcampus i Kent i delstaten Ohio, USA. Det ble grunnlagt 1910 som Kent State Normal School, med fokus på lærerutdanning. I 1935 fikk det universitetsstatus og ble gitt dagens navn. Det er det største campus-universitetet i nordøstre Ohio, og sikter inn mot studenter med faglige ambisjoner.

Markering av stedet hvor studenten Jeffrey Miller ble drept, bildet er tatt fra omtrent samme stedet hvor fotografen John Filo tok sitt berømte, Pulitzerprisvinnende bilde av 14 år gamle jenta Mary Ann Vecchio kneler og roper om hjelp

Utdypende artikkel: Skytingen på Kent State University

Den 4. mai 1970 fikk universitetet stor oppmerksomhet i nyhetsmedia da Nasjonalgarden rykket inn og åpnet ild mot studenter som protesterte mot Vietnamkrigen, og drepte fire.

Ved *Kent State* var det i alt 22 697 studenter i høstsemesteret 2006 ved Kent Campus, men i alt 34 056 studenter tilsammen ved alle ni campuser i delstaten. Antall vitenskapelig ansatte var samme år 1 449, men om lag 2 250 ved alle campuser tilsammen. Det ble innkrevd US$ 8 430 i skolepenger i 2006 for studenter som var folkeregistrert i Ohio. Skolepengene ligger i det øvre sjiktet blant offentlige universiteter i USA.

Studentene er i uvanlig stor grad hvite, bare 10,3 % tilhører en etnisk minoritet, med afroamerikanere som den største gruppen.

Studiesteder
------------

Det er 9 campuser under *Kent State*, alle i nordøstre Ohio, med følgende omtrentlige studenttall 2006-07:

* 1 KSU Kent, ved Cuyahoga River – 22 500
* 2 KSU Ashtabula, ved Eriesjøen – 1 500
* 3 KSU East Liverpool, ved Ohio River – 1 000
* 4 KSU Geauga, i Burton – 1 000
	+ 4.1 KSU Geauga Twinsburg Center – 200
* 5 KSU Salem, i Salem – 1 250
* 6 KSU Stark, ved AkronCanton Regional Airport – 3 850
* 7 KSU Trumbull i Warren – 2 100
* 8 KSU Tuscarawas, i New Philadelphia – 2 050

Ved *Kent State* kan man studere ved ett av følgende colleges:

* College of Architecture and Environmental Design
* College of Arts (mote- og kunststudier)
* College of Arts and Sciences
* College of Business Administration
* College of Communication and Information
* College of Education, Health, and Human Services
* College of Nursing
* College of Technology

Universitetet har også interdisiplinære programmer og et Honors College for ekstra motiverte og talentfulle studenter.

Kent State University Library har avdelinger på hvert campus, og hadde i alt 2 715 986 titler i 2006.

Referanser
----------

1. 1 2   *Integrated Postsecondary Education Data System*, Wikidata Q6042926,
2. ↑   arkiveringsdato 5. oktober 2018, arkiv-URL web.archive.org, old.arl.org[Hentet fra Wikidata]
3. ↑   sparcopen.org[Hentet fra Wikidata]
4. ↑   www.crl.edu[Hentet fra Wikidata]
5. ↑  Andrew Glass. «4 students shot to death at Kent State protest, May 4, 1970». *POLITICO* **(engelsk)**. Besøkt 21. september 2019.
6. ↑  KSU Flash Facts 2008 Arkivert 27. februar 2008 hos Wayback Machine.
7. ↑  American Library Association, Fact Sheet 22, *The World Almanac 2008*, side 404.

Eksterne lenker
---------------

* (en) Offisielt nettsted Rediger på Wikidata

* (en) Kent State University – kategori av bilder, video eller lyd på Commons Rediger på Wikidata
* Kent State University Flash Facts 2004-2005
* Kent State University Flash Facts Fall 2007

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI **·** ISNI **·** NKC **·** CiNii **·** GeoNames
 |